Alaquàs lliura els premis de la XXIV edició del Certamen de Poemes Mare de Déu de l'Olivar
07/09/2014

# Alaquàs lliura els premis de la XXIV edició del Certamen de Poemes Mare de Déu de l'Olivar

*   07/09/2014
*   [Imprimir](#)
*   Compartir
*    https://www.alaquas.org/documento.asp?id\_do=14564

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14564%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20lliura%20els%20premis%20de%20la%20XXIV%20edici%C3%B3%20del%20Certamen%20de%20Poemes%20Mare%20de%20D%C3%A9u%20de%20l%27Olivar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14564/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14564/07092014foto_premiats_Form_4.jpg)](https://www.alaquas.org/ficheros/documentos/2014/2/14564/07092014foto_premiats_Form_10.jpg "<a href='https://www.alaquas.org/ficheros/documentos/2014/2/14564/07092014foto_premiats_Form_10.jpg' target=_blank><i class='fa fa-external-link' aria-hidden='true'></i>.Alaquàs lliura els premis de la XXIV edició del Certamen de Poemes Mare de Déu de l'Olivar</a>")

Natxo Garcia Fernández, Concepción Ferrer Guzmán i Sito Sanchis són els guanyadors d'aquesta edició

Dimarts passat 2 de setembre a la parròquia Mare de Déu de l’Olivar va tenir lloc el lliurament de premis de la XXIV edició del Certamen de Poemes que organitzen l'Associació Cultural Mare de Déu de l’Olivar i l'Ajuntament d'Alaquàs. El concurs, com cada any, es divideix en tres categories diferents.

De l'anomenada modalitat A, la dels poemes dedicats a la Mare de Déu de l’Olivar, ha sigut guanyadora l'obra _Et trobe, Maria_ de Natxo Garcia Fernández. El guanyador va donar els 125 euros rebuts pel premi a Cáritas Interparroquial.

El segon premi ha sigut per a l'obra _Innocència, dolça innocència_, de M. Concepción Ferrer Guzmán; el tercer premi ha sigut per a l'obra _Olives tendres_, de Sito Sanchis. El primer premi està patrocinat per la Confraria de la Mare de Déu de l’Olivar, el segon per la Penya El Foc 2000-El Porrat i el tercer per Marogar.

En la modalitat B, secció que gira entorn d'Alaquàs, concretament a ressaltar els valors humans i l'estima a la nostra terra, el guanyador ha sigut Francisca Serrador Mas, per l'obra _Vella horta_; el segon premi és aconseguit per Enric Cervera López per l'obra _La Torre d’Espioca_ i el tercer premi ha sigut per a Ana Isabel Jiménez Fernández per l'obra _Diuen…_ El primer premi està patrocinat per l'Ajuntament d'Alaquàs, el segon pels Clavaris del Crist de la Bona Mort 2014 i el tercer per Juvamur.

En la modalitat infantil, també de poemes dedicats a la Mare de Déu de l’Olivar, es van lliurar quatre premis patrocinats per la Papereria Palop. Els millors autors van ser Silvia Diosdado López amb el seu poema _A la Mare de Déu de l’Olivar_, Alejandro Marí Molina amb _Oh Maria_, Miquel Pérez Guzmán i la seua obra _Verge Maria_ i, finalment, Raúl Suárez Gimeno amb _Mare de Déu i Mare de l’Olivar_.

Els organitzadors del certamen van posar especial èmfasi en la labor dels mestres d'escola d'Alaquàs, per la seua tasca recolzant la creació lírica dels alumnes ja que en aquesta edició és en la qual més augment de títols presentats s'ha experimentat.

Després de fer lliurament en els premis, els guanyadors han tingut l'oportunitat de llegir els seus propis poemes als veïns i veïnes d'Alaquàs que omplien la parròquia Mare de Déu de l’Olivar.